
orbum,  quem  in  hocce  opusculo  trac- 


tare  decrevi,  in  Europam  a  sociis  Co¬ 
lumbi  illatum  esse,  ex  historia  scriptisque 
medicorum  satis  constat.  Sese  in  apertum 
primd  protulit  in  Hispania  ;  exinde  autem  per 
Germaniam,  Galliam,  Britanniam,  totamque 
fere  orbem  terrarum,  haud  fecus  ac  pestis  le- 
thifera,  infandam  secum  ferens  ruinam,  celer¬ 
rime  grassatus  est. 

Quoniam  Siphylis  et  Gonorrhoea  longe  la- 
teque  inter  se  (me  judice)  dissident,  hanc 
prorsus  silens,  priorem  folummodo  morbum 
paucis  disserere  propono. 

A  Culleno  cel.  definitur : 

“  Morbus  contagiosus  ;  post  coitum  impu- 
41  rum,  et  genitalium  morbum,  ulcera  tonsil- 
“  larum  ;  cutis,  praesertim  ad  marginem  ca- 
“  pillitii,  papulae  corymbosae,  in  crustas,  et 
“  in  ulcera  crustosa  abeuntes  ;  dolores  osto^ 
“  copi;  exostoses*.” 

Incerto  post  coitum  tempore  impurum,  par¬ 
tem,  materiei  virulentae  oBje&am,  macula 
parva,  rubescens,  dolens,  pruriens,  obsidet. 
Cutis  vero  quae  hanc  obtegit,  pustulae  more 
piiliaris,  cito  elevatur ;  apex  sensim  albescit, 
et  cuti  tandem  amota,  ulcusculum  mali  moris, 
margine  albido,  calloso,  irregulari  cindtum, 

undequaque 


*  Synops .  Nosolog.  Method.  gen.  lxxxv. 

undequaque  serpens,  vicinaque  depascens, 
nunc  in  conspedtum  sese  prodit.  Haec  ulcus¬ 
cula  aliquando  post  horas  viginti  quatuor  se 
ostendunt ;  aliquando  non  ante  sex  hebdoma¬ 
das  ;  plerumque  verd  quinque  circiter  sexve 
dies  post  coitum  impurum.  Ulcera  primaria 
appellantur  Anglice  Chane  res. 

Vulnera  vel  ulcera  a  viro  inquinata,  hujus 
indolem  celeriter  induunt. 

Foetu  a  matre  infedto,  vix  unquam  apparet 
morbus,  ante  quintam  sextamve  diem  post 
partum.  Tunc  pustulae  subfuscae,  quae  in 
ulcera  degenerant,  circa  angulos  oris,  aliisque 
corporis  in  partibus  apparent. 

Morbo  progrediente,  virus  a  vasis  lympha¬ 
ticis  absorbetur,  et  bubo  plerumque  formatur. 
Bubo  est  glandulae  lymphaticae  tumor,  quem 
tabes  ex  ulcusculo  eflicit.  Tumor  exiguus, 
haud  leviter  dolens,  primo  in  inguine  percipi¬ 
tur  *,  grandior  sensim  evadit,  et  dolor  simul  in¬ 
tenditur, 

tenditur,  adeo  ut  incessus  maxime  fit  difficilis. 
Tumor  ad  fastigium  elevatur,  pulsat,  purpu¬ 
rascit  ;  remittentibus  tandem  inflammationis 
indiciis,  rumpitur,  effluitque  materia  puru¬ 
lenta,  et  ulcus  sinuosum,  difficile  sanatu,  .for¬ 
matur.  Haud  secus  ac  alii  glandularum  tu¬ 
mores,  bubo  aliquando  indurescit,  cum  nullo 
vel  minimo  dolore,  et  in  eodem  statu  manet ; 
et  tunc  glandula  scirrho  tentari  dicitur,  hicque 
interdum  in  carcinoma  desinit ;  autem  raris¬ 
sime  gangraena  pledlitur. 

Fauces  vero  ulceribus  tentantur,  modo  de¬ 
cem  post  inceptum  morbum  diebus,  modo 
autem  non  ante  plures  menses,  et  quum  omnia 
externa  morbi  symptomata  jampridem  evanu¬ 
erint.  Ulcera,  quoad  figuram,  cavum  conum 
referunt,  et  materie  subflava  obteguntur. 

Amygdalas  plerumque  primum  foedant. 
Membrana  mucosa  inflammatione  afficitur, 
deglutitio  fit  difficilis  \  ulcera  serpentia  for¬ 
mantur.  Anima  foetet,  ossa  carie  eroduntur, 

palatum 

palatum  aboletur,  et  nasus  ipse  corrumpitur. 
Neque  quidem  immunes  evadunt  gingivae  et 
lingua,  hae  enim  ulceribus  venereis  aliquando 
deturpantur.  >  : 

,  K.i  i.  tni  ‘:f  rrvi.^rri 

Cutis  morbo  affe&a,  maculis  latis  rotundis, 

flavescentibus  vel  purpureis,  omnibus  aliis  dis- 

'  V’ 

x.j  37  u*. O 

Circa  radices  capillitii  confertim  haerent 
pustulae  scabiosae,  quae  in  ulcera  degenerant. 
Hae  pustulae,  a  figura  et  situ,  Corona  Orneris 
vocantur.  Cutis  autem  partes  crassiores,  ut 
volae  manuum,  plantaeque  pedum,  dehiscunt, 
et  fissurae  quae  relinquuntur  foedum  quemdam 
ichorem  effundunt. 

#  r 

Inveterato  morbo,  cutem  ubique  corporis, 
ulcera  mali  moris  orificiis  contradis  pallidis  - 
que  foedant  ;  nisi  occurritur  morbo,  ampliora 
semper  evadunt,  muscuios  exedunt,  ossaque 
ipsa  quidem  denudant. 


tinguendis,  referta  conspicitur 


Interdum 

Interdum  autem  periosteum  et  ossa  quoque 
morbi  hujus  diri  sasvitiam  participant ;  aegro¬ 
tum  enim  in  ledto  calentem,  saevissimi  dolores 
(media  durioraque  ossa  potissimum  exercen¬ 
tes)  infestant,  neque  requiem  ullam  sinunt, 
donec  matutinus  sudor  emanat,  dolores  con¬ 
sopiens,  somnumque  jucundum  aegro  defati¬ 
gato  daturus.  Periosteum  durescit  tumetque* 
Ossa  vero  in  exostoses  saevissimi  dolentes  tu¬ 
mescunt.  Partes  sic  affedtae  aliquando  sup¬ 
purant  ;  saepe  tamen  hanc  mutationem  non 
subeunt. 

•  *  *  '  '  '  ■  . 

--  * 

Ossa  molliora  in  fubstantiam  serum  aemu¬ 
lantem  modb  mutantur ;  modo  autem  fragilia 
ita  evadunt,  ut  vi  fere  minima  confringantur. 

Capita  verb  ossium  tument,  non  sine  summo 
dolore  ;  et  inde  quidem  anchylosis. 

Ossa  ipsa  carie  tentantur,  et  ulcera  foeti¬ 
dissima  generantur.  Medulla  autem  corrum¬ 
pitur, 

•  •  • 

pitur,  atque  iterum  recrudescunt  gravissimi 
dolores. 


Neque  oculis  quidem  ipsis,  qui  ultima 
saepe  miseris  solatia  ministrant,  parcit  dirissi- 
ma  ista  pestis ;  hi  enim  ulcusculis,  iis  quae 
ophthalmiam  tnrsi  comitantur  referentibus, 
saepe  praedae  sunt :  insequitur  interdum  in¬ 
flammatio,  et  visus  ipse  haud  rarb  penitds  abo¬ 
letur. 

*  yb  *  i  ■ 

Quum  vero  saevitiam  suam  in  aures  exercet 
morbus,  ossa  carie  tentantur,  tympanum  ero¬ 
ditur,  et  surditas  immedicabilis  sequitur. 

-inqe  rrcuiOiGwv  r.  .j  j;  ,?w ’  *i  ji:  *.  r<>i(  *  r;  },  .a 

Glandulae  autem  diversae  infarciuntur  et 
tument  variis  in  locis  ;  partesque  pilis  refertae, 
a  morbo  laborantes,  his  nunquam  non  orban¬ 
tur. 


Morbo  inveterato,  verrucae  venereae,  nunc 

i 

molles  nunc  durae,  vix  unquam  dolorificae, 
circa  genitalia  nascuntur. 

1  C  ^  »  a  I-  .  . 

Tandem  fun&iones  animales  afficiuntur, 
Corriptur  miser  epilepsia,  paralysi,  spasmis, 
tremoribus,  &c. 

*  r  *  |  r 

4  *•->  ..  f  .  1  f  .  <  « 

w  •  *  t  ./•  t  ?  i  1  ...  ^  , 

FundHones  vitales  morbo  succumbunt :  ori¬ 
tur  dyspnoea,  asthma,  tussis  sicca  vel  humi- 
da,  phthisis,  syncope,  pulsus  intermittens* 
hi  .l:-  :  *.:j;  .  .  :  '  .  ;  .  ' 

Fun&iones  naturales  labem  sentiunt.  Ap¬ 
petitus  nullus,  digestio  prostrata,  hypochon¬ 
driacae  affe&iones  ;  obstrusiones,  hydrops, 
diarrhoea,  superveniunt.  Denique,  corpus 
ulceribus  graveolentibus  obdu&um  tabescit, 
pallet,  facies,  oritur  febris- helica,  tandemque 
post  summos  cruciatus,  aeger  supremum  spiri¬ 
tum  effiat. 


DIAGNOSIS. 

DIAGNOSIS 


inter  excoriationes  vel  lacerationes,  et 
ulcuscula  vcnerea,  facilis  est :  illas  proxime 
post  coitum  notantur,  et  brevi  temporis  spatio 
abeunt;  dum  haec  non  ante  paucos  dies  nas¬ 
cuntur,  et  vix  unquam  sua  sponte  recedunt. 

Diagnosis  facilis  est  inter  bubones  venereos, 
et  tumores  ab  aliis  causis  provenientes.  Si  a 
fonte  venereo  nascuntur,  glandulae  inguinis 
superiores  tument;  si  ab  ulcere  vel  cancro 
femoris,  inferiores.  Si  aeger  contagioni  ob¬ 
jectus  est,  et  penis  ulcuscula,  inguinis  tumorem 
praecesserunt,  bubonem  esse  venereum  ultra 
ullum  dubium  patet.  Ulcera  verb  faucium 
venerea,  ab  aliis  distinguere  oportet.  Priora 

B  materia 

materia  subflava  teguntur,  et  marginibus  cal¬ 
losis,  reversis  cinguntur. 

Ulcera  gingivarum  et  linguae  ex  abusu  hy- 
drargyri  exorta,  ab  ulceribus  dignoscuntur 
Venereis,  quippe  quae  numero  plura  sunt. 

Dolores  nodurni,  quos  incendit  morbus  nos¬ 
ter,  utpote  qui  medias  ossium  majorum  partes 
torquent,  a  Rheumatismo  et  Podagra  facile 
distingui  possunt.  Fons  quoque  ex  quo  pro¬ 
fluit  rheumatismus  acutus  satis  plerumque  pa¬ 
tet  ;  pyrexia  stipatur,  et  artus  majores  dolore 
infestat.  In  rheumatismo  chronico  dolores 
levantur  calore  ledi  j  contra,  in  siphylide 
semper  ingravescunt. 

Podagra  primo  impetu  artus  minores,  ut 
policis  pedis,  dolore  afficit ;  per  intervalla  re¬ 
vertit,  et  cum  ventriculi  vel  aliarum  interna¬ 
rum  partium  affedionibus,  alternat. 


Exostosis, 

Exostosis,  sine  fra&ura  exorta,  praebet  sig¬ 
num  certissimum  morbi  venerei. 

Si  symptomata  dubia  usui  hydrargyri  ce¬ 
dant,  verisimile  est  venerea  esse,  quoniam 
morbi,  quos  siphylis  refert,  usu  hujus  remedii 
in  pejora  saepe  mutantur. 


PROGNOSIS. 


Nostris  temporibus,  est  nobis  tanta  peritia 
hoc  in  morbo  medendo,  ut  perrarb  exitium 
affert. 

In  foeminis  dum  fluunt  catamenia,  morbus 
est  mitior,  et  facilior  curatu,  quam  in  maribus. 
In  gravidis,  abortus  est  timendus. 


(Quando 

Quando  siphylis  in  scorbuticos,  strumosos, 

•  \ 

aut  phthisicos,  impetum  facit,  medela  est  dif¬ 
ficilis.  Spes  est  in  angusto,  si  exostosis  interna 
vel  caries  in  cranio  oriatur ;  si  cancer  uterum 
exedat ;  vel  si  medulla  corrumpatur.  Prog¬ 
nosis  melior  in  casibus  recentioribus,  quam 
vetustioribus ;  in  aegris  adultis,  quam  in  in¬ 
fantibus,  vel  aetate  provedis. 

Quandoquidem  pauciores  nunc  morbo  ve- 

nereo  succumbunt  quam  olim,  plerosque  vanae 

/ 

spes  exitus  obledant.  Mea  sententia  hoc  non 
tribuendum  est  tantum  ulli  mutationi  in  morba 
ipso,  quam  audis  peritias  et  humanitati  illo- 
ruip partem  medicinalem  exercentium. 

* 

Quaedam  symptomata  ut  exostoses,  caries, 
tumores  glandularum,  et  dolores  venerei,  me¬ 
dicamentis  vix  cedunt. 


METHODUS 

METHODUS  MEDENDI. 


Ratio  opem  ferendi  Siphylide  impliciti», 
aptissime  in  duo  capita  dividitur. 

Primd,  Virum  venereum  debellare,  et  e 
corpore  amovere. 

Secundd,  Allevare  symptomata  urgentia, 
quae  per  decursum  morbi  occurrant. 


CAPUT  PRIMUM. 

Medicamenta  quibus  Siphylidis  curatio 
confiditur,  sunt  hydrargyrus ,  guaiacum ,  sarsa- 
parilla ,  mezereon ,  cpiumy  et  acidum  nitrosum . 
Nullum  verd  e  medicamentis  jam  didis,  tanta 
ut  hydrargyrus  vi  pollere  nunc  satis  constat. 
Minime  quidem  abnegarem,  quin  hic  morbus 

in 

in  regionibus  calidis  aliis  remediis  cederet, 
sed  experientia  diuturna  satis  superque  docet, 
his  apud  nos  nullatenus  confidendum  esse. 

Hydrargyrus  non  in  corpus  agit,  nisi  quum 

/ 

oxygenio  consocietur.  Quacunque  hydrar- 
gyri  praeparatione  utimur,  incipere  oportet 
ex  dosibus  parvis  sensimque  augendis,  donec 
sapor  ingratus  oris,  cum  dolore  et  leni  saliva¬ 
tione  sentitur.  Non  quidem  puto  salivationem, 
medelam  adjuvare,  sed  tantum  lignum  certis¬ 
simum  effedus  hydrargyri  praebere. 

Hydrargyrus  adhiberi  potest  aut  per  os,  vel 
frictione  in  cutem  ;  posterior  est  tutior  et  cer- 
tior  methodus. 

Femoribus  vel  brachiis,  unguenti  hydrar¬ 
gyri  fortioris,  3fs.  omni  secunda  node  inun- 
guenda  est :  si  vero  post  paucos  dies  os  non 
afficitur,  ad  gij.  vel  si.  augere  oportet. 


Quoniam 

Quoniam  unguento  uti  multis  aegris  non 
convenit,  medicamentum  interne  exhibere 
subinde  necesse  est.  Pilulae  hydrargyri  coe¬ 
ruleae  omnibus  aliis  praeparationibus  praefe 
rendae  sunt.  Harum  tres  indies  (duae  nodte, 
et  una  mane),  vel  quot  ad  effectum  optandum 
sufficiant,  sumendae  sunt. 

Plerisque  in  exemplis,  debemus  in  usu  hy¬ 
drargyri  persistere,  duas  circiter  tresve  heb¬ 
domadas,  postquam  omnia  externa  morbi 
symptomata  evanuerint. 

Hydrargyro  in  systema  agente,  aegrum 
oportet  vicissitudines  aeris  evitare,  diaeta  tenui 
et  facile  concoctu  uti  ;  indusia  lanea  induere, 
et  in  aere  temperato  versari. 


/ 


CAPUT 

CAPUT  SECUNDUM. 

Gravissima  quidem  mala,  quae  per  decur¬ 
sum  morbi  occurrunt,  ex  abusu  hydrargyri 
ortum  ducunt. 

Diarrhoea  et  tormina  plerumque  curentiir, 
usu  opii  medicamento  conjundti. 

Salivatio  immodica,  et  vires  aegroti  frangit, 
et  medelam  impedit.  Signa  quae  ingressum 
ejus  monent,  sunt  sapor  oris  ingratus,  cum 
dolore  et  tumore  gingivarum  et  glandularum 
quae  salivam  secernunt. 

-Optimi  occurritur,  levi  alvi  purgatione, 
leni  cervicis  vestimento,  et  usu  gargarisma- 
tum  astringentium :  Postquam  autem  adivit^ 
vix  est  nobis  facultas  amovendi. 


jEgroto 

^Egroto  jam  frado,  usu  hydrargyri  nimis 
protrado,  prodest  multum  acidum  nitrosum  ; 
vires  reficit,  adionem  ventriculi  ad  pristinam 
sanitatem  redigendo  ;  ejus  porri  usu,  miser 
hydrargyri  patientior  redditur,  quo,  in  gra¬ 
viore  morbo,  nihil  sane  magis  optandum. 

% 

Ulcuscula  non  curari  debent  antequam  hy- 
drargyrus  in  systema  agere  incipit ;  nam  ex¬ 
ternis  morbi  signis  amotis,  aeger  medicamentis 
amplius  uti  saepe  nolit. 

Inflammatio,  ustione  orta,  saepissimi  phy- 
mosin  et  paraphymosin  inducit.  Si  post  odo 
decemve  dies,  ex  quo  adhibitus  est  hydrargy- 
rus,  ulcuscula  non  ad  sanitatem  tendunt,  ni¬ 
trate  argenti  urantur. 

Bubonem  nascentem  oportet  discutere,  hi¬ 
rudinibus  parti  tumefadae  admotis,  et  solu¬ 
tione  acetitis  plumbi. 

i l  U  :  fj  « 1 

f  -  +  - 

Quod  si  ad  suppurationem  inclinat,  cata¬ 
plasmata  maturantia  partem  hanc  mutationem 
suscipere  juvant.  Quum  pus  co6tum  sit,  ori¬ 
ficio  parvo  ex  parte  pendente  emittendum  est. 

Ulcera  venerea  faucium  et  narium  sanescere 
inclinantur  ustione,  et  fumigatione. 

Ulcera  cutis  curentur  solutione  muriatis 
hydrargyri  ex  spiritu  lavandulae  composito. 

Dolores  ossium  nonnunquam  levantur,  usu 
guaiaci,  sarsaparillse,  &c.  :  sin  dolor  ortum 
ducit  ex  periosteo  tumore  ossis  distento,  nihil 
est  quo  mitigetur,  nisi  hujus  membranae  inci¬ 
sione. 

Verrucae  venereae  hydrargyri  usui  plerum¬ 
que  cedunt ;  quod  si  resistunt,  debent  ferro 
exedi,  et  ad  bases  ustulari. 

Quando  post  longum  hydrargyri  usum,  ul¬ 
cera  non  ad  sanitatem  vergunt,  oportet  hoc 

medicamentum 

medicamentum  omitti,  et  diaeta  lauta  cum 
vino  et  cinchona  uti. 

Aer  impurus  nosocomii,  vel  urbis  magnae, 
nonnunquam  medelam  impedit :  re  ita  se  ha* 
bente,  commigratio  in  rura  multum  prodest. 

